**Αθήνα:** 24.11.2023

**ΑΝΑΚΟΙΝΩΣΗ**

Εκδήλωση ΕΣΑμεΑ - ΕΝΑΤ: Ενσωμάτωση της προσβασιμότητας στα προϊόντα και τις υπηρεσίες, 27/11

Στο πλαίσιο υλοποίησης του Έργου «**Ευρωπαϊκό Κέντρο Πόρων Προσβασιμότητας** (“AccessibleEU Resource Centre”) **- AccessibleEU»,**  το οποίο αποτελεί  μία από τις εμβληματικές πρωτοβουλίες της Στρατηγικής της Ευρωπαϊκής Επιτροπής για τα Δικαιώματα των Ατόμων με Αναπηρία 2021-2030, η ΕΣΑμεΑ και το Ευρωπαϊκό Δίκτυο για τον Προσβάσιμο Τουρισμό (ΕΝΑΤ) διοργανώνουν **εκδήλωση δικτύωσης με θέμα *«*Ενσωμάτωση της προσβασιμότητας στα προϊόντα και τις υπηρεσίες: Εφαρμόζοντας την Οδηγία (EE) 2019/882»,** η οποία θα πραγματοποιηθεί διά ζώσης **στις 27 Νοεμβρίου 2023 στην έδρα της Εθνικής Συνομοσπονδίας Ατόμων με Αναπηρία** (Ελευθερίου Βενιζέλου 236 - Ηλιούπολη Αττικής, Σταθμός Μετρό «Άλιμος).

**Η** **εκδήλωση θα διαρκέσει από τις 09:30 έως τις 15:30 (6ωρη διάρκεια). Ώρα έναρξης εγγραφών: 09:00.**

**Το πρόγραμμα επισυνάπτεται.**

**Κύριος στόχος της εκδήλωσης είναι η ενημέρωση, δικτύωση και ανταλλαγή απόψεων ενόψει της εφαρμογής του νέου θεσμικού πλαισίου (Οδηγία 2019/882, ν. 4994/2022) για την προσβασιμότητα:**

* στα υλικά συστήματα πληροφορικής γενικής χρήσης και λειτουργικά συστήματα για τα εν λόγω υλικά συστήματα,
* στα τερματικά αυτοεξυπηρέτησης και πληρωμών (αυτόματες ταμειακές μηχανές, μηχανήματα έκδοσης εισιτηρίων, μηχανήματα ελέγχου εισιτηρίων, διαδραστικά τερματικά αυτοεξυπηρέτησης που παρέχουν πληροφορίες, εκτός από τα τερματικά που εγκαθίστανται ως αναπόσπαστα τμήματα οχημάτων, αεροσκαφών, πλοίων ή τροχαίου υλικού),
* στον τερματικό εξοπλισμό καταναλωτών με διαδραστικές δυνατότητες που χρησιμοποιείται για την παροχή υπηρεσιών ηλεκτρονικών επικοινωνιών και οπτικοακουστικών μέσων,
* στις συσκευές ανάγνωσης ηλεκτρονικών βιβλίων,
* στις υπηρεσίες ηλεκτρονικών επικοινωνιών πλην των υπηρεσιών μετάδοσης, οι οποίες χρησιμοποιούνται για την παροχή υπηρεσιών μεταξύ μηχανών,
* στις υπηρεσίες που παρέχουν πρόσβαση σε υπηρεσίες οπτικοακουστικών μέσων,
* στα ακόλουθα στοιχεία των υπηρεσιών επιβατικών μεταφορών με αεροπορικά μέσα, λεωφορεία, σιδηροδρομικά και πλωτά μέσα, με εξαίρεση τις υπηρεσίες αστικών, προαστιακών και περιφερειακών υπηρεσιών μεταφορών για τις οποίες ισχύουν μόνον τα στοιχεία του σημείου v: i) δικτυακούς τόπους, ·ii) υπηρεσίες για φορητές συσκευές, συμπεριλαμβανομένων των φορητών εφαρμογών, iii) ηλεκτρονικά εισιτήρια και υπηρεσίες ηλεκτρονικής έκδοσης εισιτηρίων, iv) μετάδοση πληροφοριών σχετικά με υπηρεσίες μεταφορών, συμπεριλαμβανομένων των ταξιδιωτικών πληροφοριών σε πραγματικό χρόνο προκειμένου για τις οθόνες πληροφοριών, αφορά μόνον τις διαδραστικές οθόνες που βρίσκονται εντός του εδάφους της Ένωσης και v) διαδραστικά τερματικά αυτοεξυπηρέτησης που βρίσκονται εντός του εδάφους της Ένωσης, πλην όσων είναι εγκατεστημένα ως αναπόσπαστα τμήματα οχημάτων, αεροσκαφών, πλοίων ή τροχαίου υλικού που χρησιμοποιείται στην παροχή οποιουδήποτε τμήματος των εν λόγω υπηρεσιών επιβατικών μεταφορών,
* στις τραπεζικές υπηρεσίες για καταναλωτές,
* στα ηλεκτρονικά βιβλία και στον υλικό εξοπλισμό που προορίζεται ειδικά για αυτά,
* στις υπηρεσίες ηλεκτρονικού εμπορίου,
* στον ενιαίο ευρωπαϊκό αριθμό έκτακτης ανάγκης 112.

Το AccessibleEU είναι ένα κέντρο πόρων για την προσβασιμότητα, το οποίο επικεντρώνεται σε πολλούς τομείς, με ιδιαίτερη έμφαση στο δομημένο περιβάλλον, τις μεταφορές, τις ΤΠΕ καθώς και στον σχεδιασμό  πολιτικών με στόχο τη διασφάλιση της ισότιμης συμμετοχής των ατόμων με αναπηρία και όλων των ατόμων με ειδικές απαιτήσεις πρόσβασης σε όλους τους τομείς της ζωής. Περισσότερες πληροφορίες σχετικά με το AccessibleEU Centre είναι διαθέσιμες στο: <https://accessible-eu-centre.ec.europa.eu/index_en>

**Προσχέδιο του Προγράμματος έχει αναρτηθεί  στον ιστότοπο «AccessibleEU» στη διεύθυνση:** <https://accessible-eu-centre.ec.europa.eu/content-corner/events/accessibleeu-greece-mainstreaming-accessibility-products-and-services-implementing-eu-accessibility-2023-11-27_en>

**Για να συμμετάσχετε στην εκδήλωση πρέπει να συμπληρώστε τη φόρμα δήλωσης συμμετοχής που βρίσκεται στον παρακάτω σύνδεσμο:** [**https://ec.europa.eu/eusurvey/runner/e829383a-b37a-3d59-34ac-25d3d1d89a50**](https://ec.europa.eu/eusurvey/runner/e829383a-b37a-3d59-34ac-25d3d1d89a50)

**Το τελικό πρόγραμμα θα διανεμηθεί και κατά τη διάρκεια των εγγραφών.**

**Γλώσσα εκδήλωσης: Ελληνική**

**Πληροφορίες προσβασιμότητας**

* Η αίθουσα που θα πραγματοποιηθεί η εκδήλωση είναι πλήρως προσβάσιμη σε χρήστες αναπηρικού αμαξιδίου.
* Παροχή διερμηνείας στην ελληνική νοηματική γλώσσα.
* Παροχή ζωντανών υπότιτλων.

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**  Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |